Ігар Мікалаевіч Асінскі

Ігар Мікалаевіч Асінскі (нар. 6 мая 1949, в. Заессе, Чашніцкі раён) — беларускі журналіст. Кандыдат гістарычных навук.

 Біяграфія 
Нарадзіўся 6 мая 1949 года ў в. Заессе Чашніцкага раёна ў сям’і настаўнікаў.

У 1971 годзе скончыў факультэт журналістыкі БДУ. Працаваў у рэдакцыях газет «Мінская праўда», «Советская Белоруссия», асабістым карэспандэнтам АПН у БССР, галоўным рэдактарам БелТА, карэспандэнтам ТАСС у Германіі.

З 1995 года — рэдактар газеты «Белоруссия».

 Навуковая дзейнасць 
Аўтар 10 манаграфій і публіцыстычных кніг, у тым ліку па праблемах германістыкі, сцэнарыя фільма «Его закрыли в шар земной», які быў удастоены ў 1989 годзе прэміі прафсаюзаў Беларусі.

Напісаў кнігу «Рыцари истины» — пра філосафаў старажытнай Грэцыі.

 Літаратура 
 Асінскі Ігар Мікалаевіч // Памяць: Чашніцкі раён : гісторыка-дакументальныя хронікі гарадоў і раёнаў Беларусі / рэдкал.: М. Ц. Дробыш [і інш.]; аўт.-уклад. Н. Т. Кіндзяева; рэд.: А. І. Валахановіч, В. І. Марціновіч; мастак Э. Э. Жакевіч. — Мінск : Беларуская навука, 1997. — С. 442—443.

 Спасылкі 
 Асінскі Ігар Мікалаевіч

Катэгорыя:Кандыдаты гістарычных навук
Катэгорыя:Журналісты Беларусі